cyanic-selkie/wikianc huggingface dataset:
Թինա Թըրներ
Ճանաչում
1984 թվականին Թըրները կատարել է այն, ինչը հետագայում կոչվել է «զարմանալի վերադարձ ռոք երաժշտության պատմության մեջ»։ Մայիսին Capitol լեյբլը թողարկել է «What’s Love Got to Do With It?» սինգլը՝ որպես աջակցություն ԱՄՆ-ում ալբոմի թողարկմանը։ Սակայն ընդամենը 11 ռադիոկայան էին ընդգրկել այն իրենց երգացանկերում։ Թըրների մենեջեր Ռոջեր Դևիսը ստիպել է լեյբլին՝ սինգլն ավելի առաջ մղել։ Թողակումից 2 շաբաթ անց երգն արդեն 100-ից ավելի ռադիոկայաններում էր։ Ի վերջո, երգը դարձել է համաշխարհային հիթ՝ սեպտեմբերին հասնելով Billboard Hot 100-ում առաջին տեղը և պաշտոնապես դարձել է առաջինը, և մինչ օրս Թինա Թըրների միակ ամերիկյան հիթը։ Երգը նաև եղել է եվրոպական տարբեր երկրների տասնյակներում։
Private Dancer
«Private Dancer» ալբոմը թողարկվել է 1984 թվականի հունիսին և վաճառվել է ավելի քան 11 միլիոն օրինակով , չնայած որոշ աղբյուրներ հայտնում են, որ ալբոմը վաճառել է ավելի քան 20 միլիոն ։ Ամեն դեպքում, սա երգչուհու առևտրային առումով ամենահաջող ալբոմն է առ այսօր։
Բացի «Let’s Stay Together» և «What’s Love Got to Do With It?» ալբոմում կային հիթեր, ինչպիսիք էին «Better Be Good to Me», որը հասել է ԱՄՆ-ի լավագույն հնգյակ և «Private Dancer» երգին։ Ավելի ուշ Թըրները հաղթել է MTV Video Music Awards-ում, American Music Awards-ի երկումրցանակ և չորս «Գրեմմի» հաստատելով՝ «Վերադարձած թագուհի» կարգավիճակը։
1985 թվականի փետրվարին Թըրները ուղևորվել է իր առաջին «The Private Dancer Tour» մենահամերգին՝ Ասիայի, Եվրոպայի և Ավստրալիայի պետություններում 170 համերգներով։
«Private Dancer» ալբոմի հաջողություններից հետո Թըրները դեր է ստացել «Mad Max Beyond Thunderdome» ֆիլմում, որի համար նա արժանացել է NAACP Image Award՝ որպես «Լավագույն դերասանուհի»։ Օգոստոսին թողարկել է առաջին «We Don’t Need Another Hero» երգը՝ որպես ֆիլմի սաունդթրեք։ Սինգլը դարձել է հերթական միջազգային հիթը Թըրների համար՝ հասնելով երկրորդ տեղը Ամերիկայում և երրորդ տեղը Անգլիայում։ Երգը «Գրեմմի» մրցանակաբաշխությունում ստացել է «Լավագույն կին փոփ վոկալ» և «Ոսկե գլոբուսում» «Լավագույն օրիգինալ երգ» անվանակարգերը։ Դրանից անմիջապես հետո թողարկվել է հենց սաունդթրեքը՝ հասնելով ԱՄՆ-ում 40-րդ տեղ և Կանադայում 47-րդ տեղ, որը վաճառվել է ամբողջ աշխարհում մեկ միլիոնից ավելի օրինակով։
Break Every Rule: I, Tina: Գինեսի առաջին ռեկորդ
Թինա Թըրները շարունակել է իր կարիերայի հաջողակ տարիները և թողարկել է «Break Every Rule» ալբոմը 1986 թվականին։ Ալբոմը բերել է այնպիսի հիթեր, ինչպիսիք են «Typical Male», «Two People», «Back Where You Started» և «What You Get Is What You See», որոնք ամբողջ աշխարհում վաճառվել է մոտ 9 միլիոն օրինակով։ Նույն տարում նա հրապարակել է իր «I, Tina» ինքնակենսագրությունը, որտեղ նա խոսում է իր վաղ կյանքի և ամուսնության մասին։ Նույն ամռանը երգչուհին աստղ է ստացել «Հոլիվուդի փառքի ծառուղում»։
1988 թվականի հունվարի 16-ին Թըրները գրանցվել է Գինեսի ռեկորդների գրքում՝ Ռիո դե Ժանեյրոյի «Մարականա» մարզադաշտում հանդես գալով ավելի քան 188 հազար հանդիսատեսի առաջ։
The Best. Simply the Best
1989 թվականի վերջում Թըրները թողարկել է իր 7-րդ ստուդիական «Foreign Affair» ալբոմը, որը ներառում էր Բոննի Թայլերի «The Best» երգի քավեր տարբերակը։ Երգը դարձել է Թըրների ամենաճանաչելիներից մեկը։ 1990 թվականին երգչուհին մեկնել է եվրոպական շրջագայությունների՝ որպես աջակցություն իր ալբոմին՝ 121 շոուներում հանդես գալով գրեթե մեկ միլիոն երկրպագուի առջև՝ անցնելով Ռոլլինգ Սթոունզի վերջին շրջագայությունների ռեկորդները։
1991 թվականին Այկը և Թինա Թըրները ընդգրկվել են Ռոք-ն-ռոլի փառքի սրահում։
Նույն թվականին Թըրները թողարկել է լավագույն երգերի «Simply the Best» ժողովածուն։ «Nutbush City Limits»-ի պարային տարբերակը Մեծ Բրիտանիայում հասել է 30-րդ տեղ։
Ինքնակենսագրական ֆիլմ և սաունդթրեք
1993 թվականին Թինայի ինքնակենսագրության հիման վրա ստեղծվել է «What’s Love Got to Do With It?» («Այստեղ ի՞նչ գործ ունի սերը») ֆիլմը։ Ֆիլմում պատկերվել է Այկ Թըրների հետ ամուսնության մռայլ պատմությունը և կյանքի դժվարությունների հաղթահարումը բուդդիզմի միջոցով։ Ֆիլմն ստացել է խառը քննադատություններ։ Այնուամենայնիվ, Անջելա Բասեթը, որը խաղում էր Թինայի դերը, և Լոուրենս Ֆիշբորնը, որը խաղում էր Այկին, «Օսկարի» են առաջադրվել «Լավագույն դերասանուհի» և «Լավագույն դերասան» անվանակարգերում։
Ֆիլմի սաունդթրեքը գրել է հենց Թինան։ Նա վերաձայնագրել է որոշ երգեր, ներառյալ՝ «A Fool in Love», «It’s Gonna Work Out Fine», «Nutbush City Limits» և «Proud Mary»։ Նա նաև ձայնագրել է «Disco Inferno», «I Don’t Wanna Fight» երգերի քավր տարբերակները և Բրայան Ադամսի գրած «Why Must We Wait Until Tonight» r&b բալլադը։
Սաունդթրեքը Ամերիկայում ստացել է պլատինե կարգավիճակ։ «I Don’t Wanna Fight» երգն զբաղեցրել է 9-րդ տեղը Նահանգներում։ Այդ տարի ավելի ուշ Թըրները գնացել է ամերիկյան շրջագայության՝ առաջինը 7 տարիների ընթացքում, որպեսզի ծանոթացնի իր սաունդթրեքին։
GoldenEye. Wildest Dreams. Cose della vita. Twenty Four Seven
1995 թվականին Թըրները վերադարձել է երաժշտական աշխարհ՝ ձայնագրելու Ջեյմս Բոնդի հաջորդ ֆիլմի՝ «GoldenEye» գլխավոր երաժշտությունը։ Երգը գրել են U2-ի Բոնոն և The Edge-ը Թըրների համար ։ Երգը ներառվել է եվրոպական երկրների շքերթների առաջին տասնյակի մեջ։
1996 թվականին Թինան թողարկել է հերթական, «Wildest Dreams» ալբոմը։ Ալբոմի տարածումն ուղեկցվում էր հերթական հաջողված համաշխարհային շրջագայությամբ, և նույնիսկ Հանես զուգագուլպաների գովազդով։ Ալբոմն ԱՄՆ-ում ստացել է ոսկե կարգավիճակ և պլատինե կարգավիճակ՝ Եվրոպայում՝ շնորհիվ «Whatever You Want», «Missing You», «Something Beautiful Remains» երգերի և Բարրի Ուայթի հետ կատարած «In Your Wildest Dreams» դուետի։
1996 թվականի մայիսին Թըրները 1 տարվա ընթացքում մեկնել է համաշխարհային շրջագայության և լրիվ վաճառել տոմսերը։ Շրջագայությունն ավարտվել է 1997 թվականի ապրիլին և հավաքվել է 130 միլիոն դոլլար։
Տարվա վերջին Թըրները և նրա երաժիշտներից մեկը՝ Էրոս Ռամազոտին գրել են իտալական «Cose della Vita (Can’t Stop Thinking About You)» բալլադի անգլերեն տարբերակը։ Այդ զուգերգը դարձել է եվրոպական մեծ հիթ։
Ավելի ուշ Թըրները հայտնել է, որ ձայնագրել է նոր ալբոմ։ 1999 թվականի նոյեմբերին նա թողարկել է «Twenty Four Seven» ալբոմից «When the Heartache is Over» պարային երգը, իսկ ալբոմը մի քանի ամիս անց թողարկվել է Եվրոպայում։ Ամերիկայում սկավառակը թողարկվել է 2000 թվականի փետրվարին և ստացել է ոսկե կարգավիճակ։
2000-ականներ
2000 թվականին Թինան անցկացրել է իր գործունեության ամենահաջող շրջագայություններից մեկը։ Այն լուրը, որ Թըրները 60 տարեկան է և ավարտում է իր 40 տարվա գործունեությունը այդ շրջագայությամբ, օգնել է խթանել տոմսերի վաճառքը։ Ավարտելով շրջագայությունը՝ Twenty Four Seven Tour-ը դարձել է 2000 թվականի ամենաշահութաբեր շրջագայությունը, համաձայն Pollstar գործակալության՝ շահելով 100 միլիոն դոլլար։ Ավելի ուշ հաղորդել են, որ Թինան որպես մենակատար կրկին ռեկորդ է գրանցել Գինեսի ռեկորդների գրքում՝ իր երաժշտական պատմության մեջ վաճառելով ամենամեծ թվով համերգային տոմսերը ։
2004 թվականին Թըրները թողարկել է լավագույն երգերի նոր «All the Best» հավաքածուն։ Ալբոմի համար թողարկվել է «Open Arms» սինգլը, որը մեծ հաջողություն չի ունեցել Եվրոպայում և Ամերիկայում, բայց հավաքածուն մեծ տարածում է գտել ամբողջ աշխարհում և 16 շաբաթ մնացել է Բիլբորդի 2-րդ հորիզոնականում։
2005 թվականին Թըրները ելույթներով հանդես է եկել Օփրա Ուինֆրի և The View-ի շոուի ժամանակ։ Միևնույն ժամանակ Թըրների «All the Best»-ը դարձել է ամերիկյան առաջին պլատինե ալբոմը 11 տարիների ընթացքում։
2006 թվականի սկզբին թողարկվել է «All the Invisible Children» ֆիլմի սաունդթրեքը, որի համար Թըրները կատարել է «Teach Me Again» երգը՝ գրավելով առաջին տեղը Իտալիայի շքերթներում։
2007 թվականի մայիսին Թըրները վերադարձել է բեմ, որպես հաղորդավար Լոնդոնի բնագիտության պատմության թանգարանում բարեգործական համերհի ընթացքում երեխաների համար կատարել է «Caudwell Children’s Charity» երգը ։ Այն յոթ տարիների ընթացքում առաջին ամբողջական շոուն էր։
Թըրները ձայնագրել է «Edith and The Kingpin» երգը, որն ընդգրկվել է ջազային դաշնակահար Հերբի Հենկոկի «River: The Joni Letters» ալբոմում՝ նվիրված Ջոնի Միտչելլին։ Այդ սկավառակը 2007 թվականին Գրեմմի է ստացել է՝ որպես լավագույն ջազային ալբոմ։ 2007 թվականի հոկտեմբերին Կառլոս Սանտանան թողարկել է «Ultimate Santana» ալբոմը, որում ներառվել է 2002 թվականին Թինայի ձայնագրած, բայց չթողարկած «The Game of Love» երգը։
Վերադարձ բեմ. Tina: Live in Concert Tour
2008 թվականի փետրվարի 10-ին 68-ամյա Թըրները Գրեմմի 50-րդ մրցանակաբաշխության ժամանակ հանդես է եկել Բիյոնսեի հետ, որը դարձել է նրա առաջին մեծ հանրային ելույթը «Twenty Four Seven Tour» շրջագայությունից 7 տարի անց։ Բացի այդ՝ Թըրները ստացել է Գրեմմի «River: The Joni Letters» ալբոմի ձայնագրմանը մասնակցելու համար։
Ապրիլի 29-ին Թըրները հայտնել է, որ հոկտեմբերի սկզբին ուղևորվելու է «Tina!: 50th Anniversary Tour» համաշխարհային հոբելյանական շրջագայությանը։
Մայիսի 5-ին նա Լաս Վեգասի Սեզարս Պալասում տեղի ունեցած համերգում ելույթ է ունեցել իր վաղեմի ընկերուհու՝ Շերի հետ։
Սեպտեմբերի 30-ին Թըրները գալիք շրջագայությանը համար հանդես է եկել գլխավոր հիթերի հերթական հավաքածուով՝ «Tina!: Her Greatest Hits», որտեղ կային կենդանի ձայնով հազվագյուտ ձայնագրություններ և երկու բացառիկ երգ։ «Tina: Live in Concert Tour» շրջագայությունը սկսվել է 2008 թվականի հոկտեմբերի 1-ին Կանզաս սիթիում և ճանաչվել է Հյուսիսային Ամերիկայի տարվա լավագույն շրջագայություններից մեկը։ 2009 թվականի հունվարի 14-ին նա շարունակել է շրջագայությունը Եվրոպայում, որի դրամարկղային շահույթը շրջանցել է Բիյոնսեի և Բրիթնի Սփիրսի համերգներին և առևտրային առումով ճանաչվել է Եվրոպայի ամենահաջող շրջագայությունը։
Հարաբերություններ և երեխաներ
1957—1958 Երաժիշտ Ռեյմոնդ Հիլից Թինան ժամադրվեց այն ժամանակ, երբ նա միացավ Ike Turner- ի խմբին։ Այս հարաբերությունների արդյունքում ծնվել է նրա առաջին որդին ՝ Քրեյգ Ռայմոնդ Թարները (20.08.1958-03.07.2018): 59-ամյա Քրեյգը սպանվել է 2018 թվականի հուլիսի 3-ին ։
1962—1978 թվականներին Թինան ամուսնացած է եղել երաժիշտ Այկ Թըրների հետ։ Այդ ամուսնությունից ծնվել է Թըրների 2-րդ որդին՝ Ռոնալդ Թըրները (ծնվել է 27.10.1960)։ Այս ամուսնության ընթացքում Թըրները փորձել է ինքնասպան լինել, որպեսզի խուսափի ամուսնու բռնություններից ։ Ike Turner- ը մահացավ 2007 թվականի դեկտեմբերի 12-ին։ Թինան որդեգրել է նաև Իկեի որդիներին ՝ Ike Turner կրտսեր և Michael Turner :
Դավանանք
Ծնվելով բապտիստական քահանայի ընտանիքում՝ Թըրները հետագայում փոխել է իր հավատը բուդդիզմի (նիտիրեն ճյուղ), որը օգնել է նրան հաղթահարել կյանքի դժվարությունները, վերջ տալ արատավոր հարաբերություններին և գտնել ներքին խաղաղությունը։
Բնակավայր և քաղաքացիություն
2013 թվականի ապրիլից Թինա Թըրները հանդիսանում է Շվեյցարիայի քաղաքացի, որտեղ նա ապրել է ամուսնու՝ գերմանացի երաժշտական պրոդյուսեր Էրվին Բախի հետ։ Թինա Թըրները ապրել է Ցյուրիխի շրջանի Կյուսնախտ քաղաքում։ Եվրոպական քաղաքացիության ձեռքբերման ժամանակ երգչուհին համաձայնագիր է կնքել ԱՄՆ քաղաքացիությունից հրաժարվելու վերաբերյալ և պաշտոնապես դրանից հրաժարվել է 2013 թվականի նոյեմբերին ։ Համաձայն Միացյալ Նահանգների քաղաքացիության իրավունքի մասին 349 (ա) կետի (5) ակտի՝ ինքնաբերաբար տեղի է ունենում քաղաքացիությունից զրկում, երբ Միացյալ Նահանգների քաղաքացին ձեռք է բերում մեկ այլ երկրի քաղաքացիություն։
Առողջական խնդիրներ և մահ
2016 թվականին նրա մոտ ախտորոշվել է աղիքային քաղցկեղ։ Ուղեկցող տհաճ ազդեցությունները ստիպել են Թինային հրաժարվել ավանդական բուժումից և դիմել հոմեոպաթիկ միջոցների։ Դա միայն բարդացրել է նրա վիճակը, և նա ձեռք է բերել երիկամների լիարժեք անբավարարություն։ Խորը ճգնաժամի ժամանակ նրա ամուսինը որոշել է նվիրաբերել իր երիկամը։ 2017 թվականի ապրիլին տեղի ունեցած վիրահատությունը բավականին հաջող էր՝ չնայած նա կազդուրվում էր բարդություններով, քանի որ նրա մարմինը փորձում էր մերժել նոր օրգան։ Արդյունքում առաջացող ախտանիշները, ինչպիսի՝ են՝ «գլխապտույտ, մոռացկոտություն, անհանգստություն և լուծի հազվադեպ նոպաներ», ժամանակ առ ժամանակ խնդիրներ են առաջացրել կյանքի համար ։
Թինա Թըրներ մահացել է 2023 թվականի մայիսի 24-ին, 84 տարեկան հասակում, Կյուսնախտում, իր տանը
Սինգլներ
Սինգլներ, որոնք հայտնվել են ամերիկյան և բրիտանական հիթ-շքերթների թոփ տասնյակներում.
Որպես Այկ և Թինա Թըրներներ՝
Որպես մենակատար՝
Արտաքին հղումներ
Կատեգորիա:Ամերիկացի երգչուհիներ Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի կինոդերասանուհիներ Կատեգորիա:Հոլիվուդյան փառքի ծառուղի Կատեգորիա:Ամերիկացի ռոք երգիչներ Կատեգորիա:Կին ինքնակենսագիրներ Կատեգորիա:Ամերիկացի հեռուստատեսային դերասանուհիներ Կատեգորիա:20-րդ դարի կին գրողներ Կատեգորիա:Գինեսի գրքի ռեկորդակիրներ Կատեգորիա:20-րդ դարի ամերիկացի երգչուհիներ Կատեգորիա:21-րդ դարի ամերիկացի դերասանուհիներ Կատեգորիա:21-րդ դարի ամերիկացի երգիչներ Կատեգորիա:Ամերիկացի պարուհիներ Կատեգորիա:Ամերիկացի կոմպոզիտորներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի փոփ երգիչներ Կատեգորիա:Ամերիկացի փոփ երգչուհիներ Կատեգորիա:Ամերիկացի ռոք երգչուհիներ Կատեգորիա:Ամերիկացի երաժիշտներ
Տիտովշչինա (գյուղ, Դեմիդովսկի շրջան)
Տիտովշչինա (Титовщина), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 214 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դեմիդովսկի շրջանի բնակավայրեր
(6577) 1978 VB6
(6577) , աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 7-ին Էլեանոր Հելինի և Շելտ Բասի կողմից Պալոմարում ։
Միջին հեռավորությունը Արեգակից կազմում է 2,3274 ա. մ., առավելագույնը մոտենում է 1,8545 ա. մ. հեռավորության վրա և հեռանում 2,8003 ա. մ. ։ Արեգակի շուրջ մեկ ամբողջական պտույտ է կատարում 1296,9 երկրային օրվա ընթացքում, իր ուղեծրով շարժվելով միջինում 0,277586 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,69° անկյուն։
Արտաքին հղումներ
Կատեգորիա:1978 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կիմ Գա Ըն
Կիմ Գա Ըն, հարավկորեացի դերասանուհի։ Նա ավելի հայտնի է իր «Միավորված աշխարհներ» և «Ես լսում եմ քո ձայնը» դերերով։
Սվետլոե (գյուղ, Պոչինկովսկի շրջան)
Սվետլոե (Светлое), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Կիմ Գա Ըն
Արտաքին հղումներ
Կատեգորիա:Սեուլ քաղաքում ծնվածներ Կատեգորիա:Հարավկորեացի կինոդերասանուհիներ Կատեգորիա:Հարավկորեացի հեռուստատեսային դերասանուհիներ Կատեգորիա:Հարավկորեացի դերասանուհիներ
Սվետլոե (գյուղ, Պոչինկովսկի շրջան)
Բնակչությունը 2007 թվականին գրանցված տվյալներով կազմում էր 10 մարդ։
Մարյանովկա (գյուղ, Բաշտանկայի շրջան)
Մարյանովկա (Марянівка), գյուղ Ուկրաինայի Նիկոլաևի մարզի Բաշտանկայի շրջանում։
Արտաքին հղումներ
Կատեգորիա:Ուկրաինայի Նիկոլաևի մարզի Բաշտանկայի շրջանի բնակավայրեր Կատեգորիա:Ուկրաինայի գյուղեր
Դավթյան
Դավթյան, հայկական ազգանուն ։
Էշենլոե
Էշենլոե  (Eschenlohe), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Գարմիշ Պարտենկիրխեն շրջանի կազմում։ Բնակչությունը կազմում է 1545 մարդ (ըստ 2010 թվականի դեկտեմբերի 31-ի) ։ Տարածքը կազմում է 55,05 կմ²։ Պաշտոնական կոդ՝ 09 1 80 114։
Արտաքին հղումներ
Կատեգորիա:Գերմանիայի քաղաքներ
Խնածախ (Սյունիքի մարզ)
Խնածախ, գյուղ Հայաստանի Հանրապետության Սյունիքի մարզում, Գորիսից մոտ 9 կմ հյուսիս-արևելք, ծովի մակարդակից 1380-1460 մ բարձրության վրա։ Հեռավորությունը Կապան մարզկենտրոնից կազմում է մոտ 109 կմ։
Գյուղը Խանազատ անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Գորիսի շրջանի։ 1995 թվականից մտնում է ՀՀ Սյունիքի մարզի մեջ, 2016 թվականից մասն է խոշորացված Տեղ համայնքի։
Անվան ստուգաբանություն
Գյուղը հնում կոչվել է Խանածախ կամ Խոնածախ և մտել է Սյունիքի Հաբանդ գավառի մեջ։ Անվան ծագման մասին կան տարբեր ավանդություններր։ Ըստ դրանցից մեկի՝ Խնածախը եղել է խանի կալվածք և այն վաճառել է (ծախել է ), այստեղից էլ «Խանածախ» անունը։ Մի այլ ավանդության, իբր թե հարձակվել են գյուղի տեր խանի վրա, որը կռվի ժամանակ ասել է՝ «Ձեզ մի զաղը (բույս) էլ չեմ տա», որից էլ «Խանազաղ», ոմանք էլ նախնական ձևը համարում են Խոնածախը՝ ստուգաբանելով որպես «խունկ ծախողներ»։
Բնակչություն
Ըստ ՀՀ 2011 թ. մարդահամարի արդյունքների` Խնածախի մշտական բնակչությունը կազմել է 998, առկա բնակչությունը` 780 մարդ ։ Մինչև 1918 թ. գյուղում ապրել են նաև ադրբեջանցիներ, որոնք, սակայն, կազմել են փոքրամասնություն ։ Խնածախի բնակչության փոփոխությունը ժամանակի ընթացքում` ստորև.
Տնտեսություն
Բնակչությունը զբաղվում է անասնապահությամբ, երկրագործությամբ և մեղվաբուծությամբ։ Գյուղում 1931 թ.-ին կազմակերպվել է կոլտնտեսություն, որը 1990 թ.-ին լուծարվել է։
Պատմամշակութային կառույցներ
Գորիսի տարածաշրջանի մյուս գյուղերի նման այստեղ էլ կան երբեմնի բնակելի եղած քարանձավներ։ Գյուղի տարածքում կան 1610 թ. կառուցված եկեղեցի, Քարայր եկեղեցի և երկու մատուռ։ Գյուղից քիչ հեռու Խաչին հող կամ Ցիցքար կոչվող վայրում կան VII-X դարերի գյուղատեղիներ («Մյուլքոն», «Պլաճա», «Ջալալ Հասանի») հին գերեզմանոցեր, շրջապատի բարձրությունների վրա կան խաչքարեր։
Հնում Խնածախը եղել է մելիքանիստ գյուղ՝ իշխան Մելիք-Հայկազյանների նստավյարը. գյուղում պահպանվել է իշխանանիստ դարպասների (ապարանքի) մի մասը, որն ունի երկու մատուռ։
Արտաքին հղումներ
Կատեգորիա:Սյունիքի մարզի գյուղեր Կատեգորիա:Հայ-ադրբեջանական շփման գծի բնակավայրեր հայկական կողմից
Կավիտացիա
Կավիտացիա ( — դատարկություն), անընդհատության խախտումը հեղուկի ներսում, այսինքն՝ կաթիլավոր հեղուկում գազով, գոլորշիով կամ դրանց խառնուրդով լցված խոռոչների (այսպես կոչված, կավիտացիոն բշտիկների կամ խոռոչների) գոյացումը։ Կավիտացիոն բշտիկներ առաջանում են այն տեղերում, որտեղ ճնշումը փոքր է դառնում կրիտիկականից (իրական հեղուկների համար կրիտիկական արժեքը մոտավորապես հավասար է տվյալ ջերմաստիճանում այդ հեղուկի հագեցած գոլորշիների ճնշմանը)։ Եթե ճնշումը նվազում է կաթիլավոր շարժվող հեղուկի հոսքում տեղային մեծ արագությունների հետեանքով, կավիտացիան կոչվում է հիդրոդինամիկական, իսկ եթե ճնշումը նվազում է հեղուկում ձայնային ալիքների տարածման հետևանքով, ապա կավիտացիան կոչվում է ձայնային։ Կավիտացիան վնասակար ազդեցություն է ունենում հիդրոտուրբինների, պոմպերի, թիապտուտակների աշխատանքի վրա (թրթռում, ՕԳԳ-ի փոքրացում, աշխատանքային մասերի քայքայում)։ Կավիտացիան կարելի է նվազեցնել՝ մեծացնելով հիդրոստատիկ ճնշումը, այսինքն՝ սարքավորումը տեղադրելով հեղուկի ազատ մակերևույթից բավական մեծ խորության վրա, ինչպես նաև կառուցվածքների տարրերի համապատասխան ձևի ընտրությամբ։ Ձայնային կավիտացիան ընկած է ուլտրաձայնի բազմազան գործնական կիրառությունների հիմքում։
Կատեգորիա:Ֆիզիկական էֆեկտներ և երևույթներ Կատեգորիա:Հիդրոդինամիկա
Գևորգ Դավթյան (այլ կիրառումներ)
Գևորգ Դավթյան անուն-ազգանունը կարող է վերաբերել՝
Եբրայերեն Վիքիպեդիա
Եբրայերեն Վիքիպեդիա (ויקיפדיה: האנציקלופדיה החופשית), Վիքիպեդիայի եբրայերեն բաժինը։
Խորություն
Վիքիպեդիայի որակը, ընդհանուր առմամբ, կանխորոշել դժվար է։ Առանձին լեզվական բաժինների զարգացվածության հարաբերական ցուցանիշներից մեկը, որն առաջարկվել է դեռևս 2006 թվականին, այսպես կոչված «խորություն»-ն է։ «Խորություն»-ը հաշվարկելիս հաշվի է առնվում ծառայողական էջերի և լեզվական բաժնի ընդհանուր հոդվածների քանակի հարաբերակցությունը, ինչպես նաև յուրաքանչյուր հոդվածի խմբագրումների միջին քանակը։ Եբրայերեն Վիքիպեդիան այդ ցուցանիշով զիջում է միայն Անգլերեն և Սերբախորվաթերեն Վիքիպեդիաներին .։
Ծանոթագրություններ
Եբրայերեն Կատեգորիա:Եբրայերեն Կատեգորիա:2003 հայտ եկած կայքեր
Աստղասփյուռներ
Աստղասփյուռներ, համատեղ ծագում և գրեթե ընդհանուր ֆիզիկական հատկություններ ունեցող աստղերի ցրված, անկայուն խմբեր՝ պարփակված 30 - 200 պս չափեր ունեցող առանձին ծավալներում։
Հայտնագործել է Վիկտոր Համբարձումյանը 1947 թվականին ։ Աստղերի շարժման արագությունները աստղասփյուռներում բավարար են, որպեսզի նրանք հեռանան իրարից։ Աստղասփյուռները այդ պատճառով աստիճանաբար ընդարձակվում են և քայքայվում։ Վ. Համբարձումյանի կանխագուշակմամբ աստղասփյուռների ընդարձակման արագությունը 10 կմ/վրկ կարգի է, որը հետագայում հաստատվեց անմիջական չափումներով։ Ըստ հաշվարկների, ընդամենը մի քանի տասնյակ միլիոն տարվա ընթացքում աստղասփյուռները պետք է քայքայվեն, իսկ նրանց մեջ մտնող աստղերը խառնվեն շրջապատի աստղերին։ Քանի որ աստղասփյուռներ դեռ դիտվում են, ապա այդ ժամանակամիջոցը դեռ չի անցել, ուստի նրանց մեջ մտնող աստղերի տարիքը մի քանի տասնյակ միլիոն տարուց մեծ լինել չի կարող։ Եթե նկատի ունենանք, որ Գալակտիկայի աստղերի մեծ մասի տարիքը հաշվվում է մոտ տասը միլիարդ տարի, ապա ակնհայտ է, որ աստղասփյուռները երիտասարդ կազմավորումներ են։ Գալակտիկայում շարունակ առաջանում և քայքայվում են աստղասփյուռներ։ Նշանակում է աստղառաջացման պրոցեսը Գալակտիկայում շարունակվում է։ Աստղասփյուռները այն օջախներն են, որտեղ ձևավորվում են աստղերը։ Ըստ երևույթին, աստղերն առաջանում են աստղասփյուռների ծավալում գտնվող ցածր լուսատվության գերխիտ մարմիններից՝ նախաստղերից։
Աստղասփյուռների գոյությունից բխող հետևությունները բացառում են նախկինում իշխող այն տեսակետը, ըստ որի, Գալակտիկայի բոլոր աստղերը առաջացել են միաժամանակ՝ ինչ-որ հեռավոր անցյալում։ Աստղասփյուռների ցուցակը կազմվել է Բյուրականում (նախնականը հրատարակել է Վ. Համբարձումյանը, իսկ լրացումներով և ուղղումներով՝ Բ. Մարգարյանը)։ Աստղասփյուռների հայտնագործման և հետազոտման համար Վ. Համբարձումյանը և Բ. Մարգարյանը արժանացել են ԽՍՀՄ պետական մրցանակի (1950)։
Վիկտոր Համբարձումյանը առանձնացրել է O և T տիպի աստղասփյուռներ, երրորդ R տիպը, ավելի ուշ առաջարկել է Սիդնեյ վան դեն Բերգը այն աստղասփյուռների համար, որոնք ներառում են անդրդադարձնող միգամածություններ ։
O տիպի աստղասփյուռներ
O աստղասփյուռները աստղային այն խմբերն են, որոնց մեջ բարձր լուսատվության ջերմ հսկա աստղերի (O - B2 սպեկտրալ դասեր) խտությունը շատ անգամ գերազանցում է շրջապատող դաշտում այդ նույն դասի աստղերի միջին խտությունը։ Միաժամանակ, աստղասփյուռների բոլոր աստղերի տարածական խտությունը, անկախ նրանց սպեկտրալ դասից, շատ անգամ ավելի փոքր է, քան շրջապատող դաշտինը։ O աստղասփյուռների մեջ որպես կորիզներ մտնում են բաց աստղակույտեր, Օրիոնի տրապեցիայի տիպի բազմաստղեր և աստղային շղթաներ։ Բացի սովորական ջերմ հսկաներից O աստղասփյուռների մեջ հանդիպում են այնպիսի բացառիկ օբյեկտներ, ինչպիսիք են Վոլֆ-Ռայեի և Բ Կարապի տիպի աստղերն ու սառը գերհսկա փոփոխականները։ O աստղասփյուռների դասական օրինակներ են Կարապի և Պերսևսի համաստեղության մեջ գտնվող մեծ աստղասփյուռները։
Բարձր լուսատվության շնորհիվ O աստղասփյուռները դիտվում են նաև արտաքին գալակտիկաներում, նրանցով հարուստ են պարուրաձև և անկանոն գալակտիկաները։ Փաստորեն O աստղասփյուռներով են ուրվագծվում պարուրաձև գալակտիկաների թևերը։
T տիպի աստղասփյուռներ
T Ցուլի տիպի փոփոխականները, որոնք օժտված են ցածր լուսատվությամբ և հայտնի են իբրև անկայուն աստղեր, նույնպես հանդես են գալիս ցրված խմբերով, որոնք կոչվում են T աստղասփյուռներ։ Գոյություն ունեն նաև խառն աստղասփյուռներ, որոնք պարունակում են ինչպես ջերմ հսկաներ ու գերհսկաներ, այնպես էլ T Ցուլի տիպի անկայուն փոփոխականներ։ Այդպիսիք են Միաեղջյուրի և Օրիոնի աստղասփյուռները։
Արտաքին գալակտիկաներում T աստղասփյուռների հայտնաբերմանը խանգարում է նրանց ցածր լուսատվությունը։
R տիպի աստղասփյուռներ
Այս երիտասարդ աստղերի խմբերը պարունակում են հիմնական շարքի աստղերի տեսակներ, որոնք բավարար զանգվածեղ չեն, որպեսցի ցրեն նրանց շրջապատող միջաստղային նյութի ամպերը, որոնցում նրանք առաջացել են ։
Գրականություն
Կատեգորիա:Աստղասփյուռներ Կատեգորիա:Աստղային համակարգեր
Օռգուսե (գյուղ, Վեյկե-Մաառյա շրջան)
Օռգուսե (Orguse), գյուղ Էստոնիայի Լյաենե-Վիրումաա նահանգի Վեյկե-Մաառյա շրջանում։
2011 թվականի տվյալներով գյուղում բնակվում էր 32 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Վեյկե-Մաառյա շրջանի բնակավայրեր Կատեգորիա:Էստոնիայի գյուղեր
Մինաս Սարգսյան
Մինաս Մկրտչի Սարգսյան, Անդրկովկասում խորհրդային իշխանության հաստատման աջակից, ԽՄԿԿ անդամ (1905)։
Գործունեություն
1888-1905 թվականներին եղել է հնչակյան կուսակցության անդամ։ Մասնակցել է Բաքվի նավթագործների 1903-1904 թվականների գործադուլներին։ 1905 թվականին Թիֆլիսում մարտնչել է մարտական դրուժինայի շարքերում։ 1905 թվականի վերջին վերադարձել է Բաքու, աշխատանքի անցել Բալախանիի նավթահանքերում, կատարել ՌՍԴԲԿ Բաքվի կոմիտեի հանձնարարությունները։ 1917-1918 թվականներին «Բակինսկի ռաբոչի» («Бакинский рабочий) թերթի բանվոր թղթակիցներից էր։ 1918 թվականի մարտին մասնակցել է Բաքվի կոմունայի համար մղված մարտերին։ Կոմունայի օրերին եղել է Բաքվի Զավոկզալնի շրջանի պարենկոմի նախագահի տեղակալ։ 1920 թվականին ձերբակալվել և կարճ ժամանակով բանտարկվել է՝ զենք գնելու և պահեստավորելու համար։ 1920 թվականին Բաքվի կոմիտեն Սարգսյանին ուղարկել է Զանգեզուր, ուր նա կռվել է դաշնակցականների դեմ։ 1925 թվականից աշխատել է ՀԽՍՀ ժողտնտխորհում, միաժամանակ ընտրվել կուսհանձնաժողովի անդամ։ 1926-1927 թվականներին եղել է Երևանի քաղսովետի գործկոմի նախագահի տեղակալ, 1928-1936 թվականներին՝ ՀԿԿ ԿԿ պատվավոր քարտուղար։ Ընտրվել է ՀԽՍՀ ԿԴԿ նախագահության և Անդրֆեդերացիայի ԿԴԿ անդամ։ Պարգևատրվել է ՀԽՍՀ Աշխատանքային կարմիր դրոշի շքանշանով (1932)։
Ծանոթագրություններ
Կատեգորիա:Հայ հեղափոխականներ
Աստղարդ
Եթե կոորդինատական առանցքներն անցնում են աստղարդի գագաթներով (տես գծագիրը), ապա նրա հավասարումն ունի՝
Աստղարդի կամայական M կետում տարած շոշափողի և կոորդինատական առանցքների միջև ընկած AB հեռավորությունը հաստատուն մեծություն է և հավասար է R-ի։
Կատեգորիա:Հանրահաշվական կորեր
Ալբեր Ֆերտ
Ալբեր Ֆերտ (Albert Fert, ), ֆրանսիացի ֆիզիկոս, աշխատել է Փարիզ-հարավ համալսարանում։ 2007 թվականի Ֆիզիկայի Նոբելյան մրցանակի դափնեկիր, մրցանակը ստացել է հսկայական մագնետոդիմադրության էֆեկտի (ՀՄԴԷ) հայտնաբերման համար, համատեղ Պետեր Գրունբերգի հետ ։
Կենսագրություն
1962 թվականին Ֆերտը ավարտել է Բարձրահույն բնագիտական դպրոցը Փարիզում, իսկ 1963 թվականին ստացավ մագիստրոսի կոչում Փարիզի համալսարանում։ 1970 թվականին Փարիզ-հարավ համալսարանում ստացավ ֆիզիկայի դոկտորի կոչում, և շարունակել է աշխատել այդ համալսարանում որպես գիտաշխատող։
1988 թվականին Ֆերտը հայտնաբերեց հսկայական մագնիսական դիմադրության էֆեկտը երկաթի և քրոմի շերտում ։ Որի կիրառման շնորհիվ 1990-ականների վերջում հնարավոր եղավ կտրուկ ավելացնել կոշտ մագնիսական սկավառակե կուտակիչների տարողությունը։ 2007 թվականի դրությամբ կարդացող/գրող գլխիկների մեծ մասի աշխատանքի սկզբունքը հիմնվում է այս էֆեկտի վրա։ Համարվում է, որ այս հայտնագործությունը սպինոտրոնիկայի ծնունդն է ։
Արտաքին հղումներ
Կատեգորիա:Ֆրանսիացի նոբելյան մրցանակակիրներ Կատեգորիա:Ֆրանսիացի ֆիզիկոսներ Կատեգորիա:Փարիզի համալսարանի շրջանավարտներ Կատեգորիա:Ֆրանսիայի գիտությունների ակադեմիայի անդամներ
Հարություն Դավթյան (այլ կիրառումներ)
Հարություն Դավթյան անուն-ազգանունը կարող է վերաբերել՝
Գեստապո
Կատեգորիա:Նացիստական Գերմանիա
Ֆրանսուա-Ժոզեֆ Նադերման
Ֆրանսուա-Ժոզեֆ Նադերման (fʁɑ̃swa ʒɔzɛf nadɛʁmɑ̃) դասական տավիղահար, ուսուցիչ և կոմպոզիտոր, 18-րդ դարի նշանավոր գործիչ, տավիղներ արտադրող Ժան Անրի Նադերմանի ավագ որդին։ Նրա կոչման հիմքում, անշուշտ, ընկած է նրա արհեստավոր հոր մասնագիտությունը։ Կալիֆորնիայի համալսարաններում գոյություն ունեն Ֆրանսուա-Ժոզեֆ Նադերմանի 27 գրառումներ այդ թվում՝ կապրիսներ, էտյուդներ, ֆանտազիաներ, վարիացիաներ, զուգերգեր տավիղ և տավղի, տավիղ և ֆլեյտայի, տավիղ և թավջութակի, տավիղ և գալարափողի համար  համակցված Երաժշտական կատալոգում՝ հրապարակման մոտավոր ամսաթվերով ։ Նրա «Պրոգրեսիվ սոնատինները» մինչ այսօր համարվում է տավղի երգացանկի ամենանշանավոր ստեղծագործություններից մեկը ։
Կենսագրություն
Ժան-Բատիստ Կրումֆոլցի աշակերտ Ֆրանսուա Ժոզեֆ Նադերմանը դարձավ հայտնի երաժիշտ Ֆրանսիական հեղափոխությունից հետո, և նրա համբավը շարունակվեց հյուպատոսության, Առաջին կայսրության և միապետության վերականգնման ժամանակ։ 1815 թվականին նշանակվել է որպես արքայական կապելլայի  տավիղահար և թագավորի պալատական ​​կոմպոզիտոր, իսկ 1825 թվականին նա դարձել է Փարիզի կոնսերվատորիայի առաջին տավիղի պրոֆեսորը  ։ Շուտով նա սկսեց շրջագայել Եվրոպայում՝ որպես տավիղի վիրտուոզ։ Նա երաժշտական ​​հրատարակիչ էր և տավիղների արտադրող Փարիզի «Ոսկե բանալի»-ում՝ դը լա Լուա փողոցում։ Նրա մահից հետո նրա այրին շարունակեց վաճառել տավիղներ, ներառյալ իր ամուսնու պարտիտուրները, որոնց վրա էին Նադերմանի կնիքով ստորագրությունը։
Սկավառակագրություն
«Etude Fantastique in B flat major» «Etude Fantastique in F major» «Variations on the last thought of Weber for solo Harp» «3 Nocturnes for Harp and Horn, Op. 32» «Nocturne, Tyrolienne and Rondoletto» «3 Sonatas for Harp, Violin and Cello, Op. 5» «Sonatinas Progressives for Harp, Op. 92:» «Sonatina no 1 in E flat major» «Sonatina no 2 in C minor» «Sonatina no 3 in B flat major» «Sonatina no 4 in G minor» «Sonatina no 5 in F major» «Sonatina no 6 in D minor» «Sonatina no 7 in C major»
Մրցանակներ
«Come to Fields» (սիրային երգ) բառերը՝ Մեսս դը Կուպինի, Ֆերդինանդո Կարուլլիի կողմից կիթառի և քնարի նվագակցությամբ
Արտաքին հղումներ
Կատեգորիա:Ֆրանսիացի կոմպոզիտորներ Կատեգորիա:Ֆրանսիացի մանկավարժներ
Դիշա Պատանի
Դիշա Պատանի (दिशा पटानी, Disha Patani, ), հնդիկ դերասանուհի և ֆոտոմոդել։
Կենսագրություն
Դիշան ծնվել է Ուտար Պրադեշ նահանգի Բարելի քաղաքում, նրա հայրը դեռ այնտեղ է ապրում։
Դերասանուհու կարիերան սկսելուց առաջ նա հասցրել է դառնալ ֆոտոմոդել և մասնակցել որոշ գովազդների, ինչպես նաև «Femina Miss Diva» մրցույթում զբաղեցրել է երկրորդ տեղը ։
Նրա նորամուտը կայացել է 2015 թվականին Loafer ֆիլմում՝ թուլուգու լեզվով ։ Չնայած լեզուն չիմանալով՝ նա դերասանության համար արժանացավ քննադատների գնահատականին։ Ֆիլմը ձախողվեց վաճառքում։
Մեկ տարի անց նա իր դեբյուտը կատարեց Բոլիվուդում՝ M. S. Dhoni: The Untold Story ֆիլմում, որտեղ նա խաղում էր գլխավոր հերոսի նախկին սիրեկանի դերը, ֆիլմը հասավ կոմերցիոն հաջողությունների և արժանացավ քննադատների գնահատականին, իսկ դերասանուհին շահեց մի քանի լավագույն դեբյուտային մրցանակներ, այդ թվում Screen Award և Stardust Award:
2017 թվականին կայացավ նրա միջազգային դեբյուտը «Աստծո զրահներ. գանձերի որոնումներ» ֆիլմում՝ Ջեքի Չանի մասնակցությամբ։ Նրա հերոսուհի Աշմիտան Ազգային թանգարանի ինստիտուտի երիտասարդ պրոֆեսոր է, որն օգնում է գլխավոր հերոսին գանձեր գտնել։ Նա նաև մասնակցել է Հնդկաստանում ֆիլմի գովազդային արշավին, որն ինքնին կոմերցիոն հաջողություն է ունեցել  ։
2018 թվականին թողարկվեց «Բունտարար 2» ֆիլմը, որտեղ նա խաղում էր իր առաջին լիարժեք դերը Բոլիվուդում և նրա գործընկերը Թայգր Շրոֆն էր ։ Չնայած քննադատների բացասական արձագանքներին՝ ֆիլմը տոմսարկղային հաջողություն ուներ։
Ներկայումս Դիշան պատրաստվում է նկարահանվել թամիլական Sangamithra ֆիլմում, որտեղ նա փոխարինելու է Շրութի Հասանին։ Ֆիլմը կլինի նրա դեբյուտը Կոլիվուդում։
Անձնական կյանքը
Հանդիպում է դերասան Թայգր Շրոֆի հետ ։
Արտաքին հղումներ
Կատեգորիա:Հունիսի 13 ծնունդներ Կատեգորիա:1992 ծնունդներ Կատեգորիա:Դերասանուհիներ այբբենական կարգով Կատեգորիա:Հնդիկ դերասանուհիներ Կատեգորիա:Մոդելներ այբբենական կարգով
Ծաղկագիր
Ծաղկագիր անվանումը կարող է վերաբերել.
Տես նաև
Կատեգորիա:Գրատեսակներ
Սանտ Անդրեա դելա Վալե
Սանտ Անդրեա դելա Վալե (Sant’Andrea della Valle), կաթոլիկ եկեղեցի Իտալիայի մայրաքաղաք Հռոմում։ Գտնվում է Հռոմի Էուստակիո շրջանում։ Տեղակայված է Վիդոնի հրապարակում, Վիկտոր Էմանուիլ և Ռինասկիմենտո փողոցների հատման տեղում։
Ակնարկ
Եկեղեցու կառուցումը ի սկզբանե նախատեսվել էր այն ժամանակ, երբ Պիոս II Պապի հետնորդներից Ամալֆիի դքսուհի Դոննա Կոստանցա Պիկոլոմինի դ՛Արագոնան նոր եկեղեցի կառուցելու համար իր պալատն ու հարակից Սան Սեբաստիանո եկեղեցին կտակեց Տեատինյան միաբանությանը։ Քանի որ Ամալֆիի պաշտպանը Սուրբ Անդրեան էր, որոշվեց եկեղեցին կոչել ի պատիվ նրա։ Շինարարական աշխատանքները սկսվեցին 1590 թվականին ըստ Ջակոմո դելա Պորտայի և Պիեր Պաոլո Օլիվիերիի նախագծերի՝ կարդինալ Ջեսուալդոյի հովանավորությամբ։ Վերջինիս մահվանից հետո, նրան փոխարինեց կարդինալ Ալեսանդրո Պերետի դի Մոնտալտոն, որը Սիքստոս V Պապի զարմիկն էր։ Հսկայական նվիրաբերումով՝ 150000 ոսկե սկուդիով, ֆինանսավորված աշխատանքները վերսկսվեցին 1608 թվականին, առավել վիթխարի նախագծով, որի հեղինակը հիմնականում Կառլո Մադերնան էր։ Եկեղեցու ինտերիերի ձևավորումն ավարտվեց 1650 թվականին՝ մի քանի փոփոխություններով, որոնք ավելացրել էր Ֆրանչեսկո Ջրիմալդին։ Եկեղեցու ճակատամասը (1655-1663 թթ) ձևավորել է Կառլո Ռեինալդին։ Ֆրեսկոների վրա աշխատել է Ջովաննի Լանֆրանկոն։ 1670 թվականին Կառլո Ֆոնտանան կառուցել է Լանչելոտի կապելլան։ Իսկ քանդակների մեջ առանձնանում է Պիոս II Պապի տապանաքարը։
Գմբեթ
Սանտ Անդրեա դելա Վալե եկեղեցու գմբեթը կառուցել է Կառլո Մադերնան։ Նրա ձևավորումը ամենամեծ աշխատանքներից մեկն էր։ Դա իրագործվել է Անիբալե Կարաչչիի երկու մրցակից աշակերտների Ջովանի Լանֆրանկոյի և Դոմենիչինոյի կողմից։ 1608 թվականին Լանֆրանկոն ընտրվում է կարդինալ Ալեսանդրոյի կողմից, իսկ Գրիգոր XV Պապը նախընտրում է Դոմենիչինոյին։ Ի վերջո երկու նկարիչներն էլ աշխատում են, և Լանֆրանկոյի շռայլորեն ձևավորած գմբեթը (ավարտվել 1627 թ) տասնամյակներ շարունակ օրինակ է հանդիսացել նմանատիպ գմբեթների համար ։ Այս գմբեթը երկար ժամանակ երրորդ ամենամեծ գմբեթն էր Հռոմում (մյուս երկուսը՝ Սուրբ Պետրոսի և Պանթեոնի)։
Աջակողմյան կապելլա
Աջակողմյան առաջին կապելլան՝ Ջինետին, ձևավորել է Կառլո Ֆոնտանան 1670 թվականին։ Այն առանձնանում է քանդակների քանակով։
Երկրորդ՝ Ստրոցցի կապելլան հավանաբար ձևավորվել է Միքելանջելոյի կողմից։
Սև մարմարե տապանաքարերը, որոնք տեղադրված են կողմնային պատերում կանգնեցվել են Ստրոցցի ընտանիքի համար․ Կարդինալ Լորենցո (մահացել է 1571թ․), Լեոնե (մահացել է 1554 թ), Պիետրո (մահացել է 1558 թ), Ռոբերտո Ստրոցցի (մահացել է 1566 թ) և Մարիա Մեդիչի։
Աջ տրանսեպտում Սբ․ Անդրեա Ավելինոյի կապելլան է, որտեղ ցուցադրվում է Ջովանի Լանֆրանկոյի "Սրբի մահը" (1625)։ Վերջինս նաև ֆրեսկոներով պատել է գմբեթը։
Աջ տրանսեպտի անկյունում գտնվում են երկու կապելլաներ։ Խաչելության մատուռում (1647) անտիկ փայտե խաչ է, որի վերևում Տիրամոր պատկերն է՝ պայծառ լուսապսակով։ Աջ կողմում Տեատինյան կարդինալ Սբ․ Ջուզեպե Մարիա Տոմասիի տապանաքարն է։
Ձախակողմյան կապելլա
Ձախ տրանսեպտը նվիրված է Սուրբ Կայետանին, որը Տեատինյանների հիմնադիրն էր։ Խորանում պատկերված է Սուրբ Կայետանը, որը պաշտում է Տիրամորն ու Մանուկ Հիսուսին։ Կտավի հեղինակն է Մատիա դե Մարեն, իսկ խորանը թվագրվում է 1912 թվականին (հեղինակ՝ Չեզարե Բացանի)։ Կողմնային պատերի ֆրեսկոները պատկերվել են Ալեսիո Դ՛էլիայի կողմից։
Ձախակողմյան շրջանաձև կապելլայի մուտքի մոտ Պիոս II Պապի տապանաքարն է (1475)։ Երրորդ կապելլան նվիրված է Սան Սեբաստիանոյին և ձևավորված է Մարտինուիի կտավներով (1869)։ Խորանում «Սան Սեբաստիանոն» պատկերել է Ջիովանի դե Վեկչին (1614)։
Աբսիդի հարդարանքը Ալեսանդրո Ալգարդիի աշխատանքն է։ Իսկ գմբեթի հատվածում Դոմենիչինոյի ֆրեսկոներն են։ Աբսիդի պատերի ֆրեսկոներում պատկերված է Սանտ Անդրեայի Խաչելությունը, Նահատակությունն ու Թաղումը։ Հեղինակն է Մատտիա Պրետին (1650–1651)։
Ճակատամաս
Եկեղեցու ճակատամասը կառուցել է Կառլո Ռեյնալդին 1655-1663 կարդինալ Ֆրանցեսկո Պերետի դի Մոնտալտոյի միջոցներով։
Զանազան
Եկեղեցում ամփոփված են Պիոս II և Պիոս III պապերի աճյունները։
Սանտ Անդրեա դելա Վալեն ավելի ուշ օրինակ է ծառայել Մյունխենի Տեատիներկիրխե եկեղեցու կառուցման համար, ինչպես նաև Կրակովի Սուրբ Աննա եկեղեցու համար։
Եկեղեցու առջև կա շատրվան, որը Կառլո Մադերնայի աշխատանքն է։ Այն մինչև 1937 թվականը գտնվում էր Հռոմի Բորգո շրջանի նախկին Սքոսակավալի հրապարակում։
Տիտղոսակիր եկեղեցի
Սանտ Անդրեա դելա Վալե եկեղեցին տիտղոսակիր է։ 2016 թվականի նոյեմբերի 19-ից եկեղեցու կարդինալ քահանան Դյոդոննե Նզապալաինգան է։
Աղբյուրներ
Կատեգորիա:Հռոմի կաթոլիկ եկեղեցիներ
Բաց հաշիվ
Բաց հաշիվ (open account), վաճառողի և գնորդի միջև հաշվարկային հարաբերությունների ձև, որի ժամանակ վաճառողը բեռնում է ապրանքը գնորդի հասցեով և նրան ուղարկում ապրանքակարգադիր փաստաթղթերը՝ պարտքի գումարը գրանցելով հաշվի դեբետը, որ նա բացել է գնորդի անունով։ Գնորդը մարում է պարտքը կանոնավոր կերպով՝ պայմանագրում սահմանված ժամկետին (խոշոր ապրանքախմբերի համար հաշվարկը կարող է կատարվել որոշակի ժամանակում, սովորաբար 1-3 ամսում)։
Աղբյուրներ
Կատեգորիա:Հաշվապահություն
Տիտովո (գյուղ, Գագարինսկի շրջան)
Տիտովո (Титово), գյուղ Ռուսաստանի Սմոլենսկի մարզի Գագարինսկի շրջանի կազմում։
Գեորգի Շերմադինի
Գեորգի Շերմադինի (վրաց.՝ გიორგი შერმადინი, ), վրաց պրոֆեսիոնալ բասկետբոլիստ, կենտրոնական։ Ներկայումս հանդես է գալիս Հունաստանի սուպեր լիգայի «Պանատինաիկոս» ակումբում։
Տիտովո (գյուղ, Գագարինսկի շրջան)
Բնակչությունը 2007 թվականին գրանցված տվյալներով կազմում էր մարդ։
Գեորգի Շերմադինի
Ծնվել է Վրաստանի Նատախտարի գյուղում։ Հասակը 2,16 մ է։
Արտաքին հղումներ
Կատեգորիա:Վրացի բասկետբոլիստներ Կատեգորիա:1989 ծնունդներ Կատեգորիա:Ապրիլի 2 ծնունդներ
Տիտովո (գյուղ, Գագարինսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գագարինսկի շրջանի բնակավայրեր
(6578) Զապեսոցկի
(6578) Զապեսոցկի (Zapesotskij), աստերոիդ աստերոիդների հիմնական գոտում։ Հայտնաբերվել է 1980 թվականի հոկտեմբերի 13-ին Տամարա Սմիռնովայի կողմից Նաուչնիում ։
Միջին հեռավորությունը Արեգակից կազմում է 2,421966 ա. մ., առավելագույնը մոտենում է 1,9683 ա. մ. հեռավորության վրա և հեռանում 2,8756 ա. մ. ։ Արեգակի շուրջ մեկ ամբողջական պտույտ է կատարում 1376,74 երկրային օրվա ընթացքում, իր ուղեծրով շարժվելով միջինում 0,261488 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,58° անկյուն։
Արտաքին հղումներ
Կատեգորիա:1980 թվականին հայտնաբերված աստղագիտական մարմիններ Կատեգորիա:Տամարա Սմիռնովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սվետլոե Օզերո (գյուղ, Նուրլատսկի շրջան)
Սվետլոե Օզերո (Светлое Озеро), գյուղ Ռուսաստանի Թաթարստան հանրապետության Նուրլատսկի շրջանի կազմում։
Բնակչությունը 2010 թվականին գրանցված տվյալներով կազմում էր 340 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1921 թվականին հիմնադրված բնակավայրեր Կատեգորիա:Ռուսաստանի Թաթարստան հանրապետության Նուրլատսկի շրջանի բնակավայրեր
Գագիկ Պողոսյան (այլ կիրառումներ)
Գագիկ Պողոսյան անուն-ազգանունը կարող է վերաբերել հետևյալ անձանց.
Օռգուսե (գյուղ, Յուուռու շրջան)
Օռգուսե (Orguse), գյուղ Էստոնիայի Ռապլամաա նահանգի Յուուռու շրջանում։
2011 թվականի տվյալներով գյուղում բնակվում էր 52 մարդ։
Արտաքին հղումներ
Կատեգորիա:Էստոնիայի Ռապլամաա նահանգի Յուուռու շրջանի բնակավայրեր Կատեգորիա:Էստոնիայի գյուղեր
Պրեդիկատների տրամաբանություն
Պրեդիկատների տրամաբանություն, տրամաբանության բաժին, որն ուսումնասիրում է սուբյեկտի և պրեդիկատի տրոհված դատողությունը (ի տարբերություն ասույթների տրամաբանության, որն ուսումնասիրում է դատողությունն ամբողջությամբ)։
Հետազոտություններ
Պրեդիկատների տրամաբանության հետազոտությունները զարգանում են հիմնականում մաթեմատիկական տրամաբանության շրջանակներում։ Պրեդիկատների տրամաբանություն դատողությունները ներկայացնում է բանաձևերի միջոցով, որոնք կազմվում են հետևյալ տարրերից․
Տես նաև
Կատեգորիա:Մաթեմատիկական տրամաբանություն
Ալխեսիրաս
Ալխեսիրաս (Algeciras, մունիցիպալիտետ և քաղաք Իսպանիայում։ Մտնում է Ալիկանտե պրոնվիցիայի մեջ՝ Կադիս ինքնավար համայնքում ։ Մունիցիպալիտետը գտնվում է Կամպո դե Ջիբրալթար շրջանում։ Նրա տարածքը գրավում է 86 կմ², իսկ բնակչությունը կազմում է 116 417 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 120 կմ հեռավորության վրա։
Ալխեսիրաս քաղաքն Իսպանիայի հարավի խոշորագույն նավահանգիստներից է։ Եվրամիության տարածքում «Համաշխարհային նավահանգիստների» 10-յակի մեջ է մտնում՝ տարեկան 50 միլիոն տոննա ցուցանիշով։
Արտաքին հղում
Կատեգորիա:Իսպանիայի բնակավայրեր
Կավկազսկի ռաբոչի
«Կավկազսկի ռաբոչի» («Кавказский рабочий»), բոլշևիկյան օրաթերթ։ Հանդիսացել է ՌՍԴԲԿ երկրամասային և Թիֆլիսի կոմիտեների օրգանը։
Լույս է տեսել 1917—1918 թվականներին, Թիֆլիսում։ Խմբագրության աշխատանքներին ակտիվորեն մասնակցել են բոլշևիկյան գործիչներ Ստեփան Շահումյանը, Պ. Զավաուրիձեն, Մ. Ցխակայան, Ս. Քավթարաձեն և ուրիշներ։ Պրոպագանդել է լենինյան գաղափարախոսություն, պայքարել Համառուսաստանյան 7-րդ (Ապրիլյան) կոնֆերանսի և ՌԽԴԲԿ (բ) 6-րդ համագումարի որոշումների իրագործման համար։
Տպագրել է Ստեփան Շահումյանի «Նացիոնալիզմը Կովկասում և ռազմաճակատի մերկացումը», «Ռուսական հեղափոխությունը և անդրկովկասյան իշխանությունը», «Ճշմարտությունը Թիֆլիսի իրադարձությունների մասին» և այլ հոդվածներ։ 1918-ի փետրվարին անդրկովկասյան կառավարության հրահանգով թերթի տպարանն ավերվել է, իսկ հրատարակությունը՝ դադարեցվել։
Կատեգորիա:ԽՍՀՄ թերթեր
Միխայլովկա (գյուղ, Բաշտանկայի շրջան)
Միխայլովկա (Михайлівка), գյուղ Ուկրաինայի Նիկոլաևի մարզի Բաշտանկայի շրջանում։ Հիմնադրվել է 1798 թվականին։
2001 թվականի տվյալներով Միխայլովկա գյուղում բնակվում էր 184 մարդ։ Բնակավայրը զբաղեցնում է 0,404 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Բաշտանկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1798 թվականին հիմնադրված բնակավայրեր
Իմպալա
Իմպալա, կամ սև այծքաղ (Aepyceros melampus), միջին չափի աֆրիկական այծքաղ ։ Վիթերի հետ արտաքին նմանության պատճառով իմպալային հաճախ դասել են վերջիններիս շարքին, սակայն նորագույն հետազոտությունների համաձայն՝ նրա ավելի մոտ ազգականները բուբալներն են։
Նկարագրություն
Արու իմպալաների մարմնի երկարությունը կազմում է 125-160 սանտիմետր, իսկ էգերինը՝ 120-150 սանտիմետր, վզակոթում բարձրությունը համապատասխանաբար 80-95 և 75-90 սանտիմետր է, իսկ պոչինը՝ 30-45 սանտիմետր։ Արուները կշռում են 45-80, իսկ էգերը՝ 40-60 կիլոգրամ։ Գունավորումը շագանակագույն է, կողերը՝ ավելի բաց։ Որովայնը, կրծքավանդակը, պարանոցը և կզակը սպիտակ են։ Հետևի ոտքերի երկու կողմերով անցնում են սև զոլեր , հետևի ոտքերի սմբակների վրա աճում է մազերի սև փունջ։ Գլուխը փոքր է, աչքերը մեծ են, ականջները նեղ են և սուր։ Արուների գլխի վրա կան եղջյուրներ, որոնք հասնում են մինչև 92 սանտիմետր երկարության և աճում են դեպի հետ, կամ դեպի վեր։
Տարածում
Իմպալաները այծքաղների ամենատարածված տեսակներից են, նրանց արեալն ընդգրկում է Քենիայի և Ուգանդայից մինչև Բոտսվանա և Հարավային Աֆրիկա։ Այս տարածությունից մեկուսացված՝ Անգոլայի և Նամիբիայի սահմանային շրջանում ապրում է ևս մեկ պոպուլյացիա։ Այն համարվում է ինքնուրույն ենթատեսակ (A. m. petersi), որին կարելի է տարբերակել մռութների սև գունավորմամբ։ Այդ իմպալաներն ապրում են հիմնականում բաց սավաններում։
Վարքագիծ
Էգ իմպալաները մատղաշ անասունների հետ ապրում են 10-100 առանձնյակից կազմված հոտերում։ Առանձին հոտեր են ձևավորում երիտասարդ և տարեց արուները, որոնք չեն կարողանում պաշտպանել սեփական տարածքը։ Միջին տարիքի արուներն ապրում են միայնակ և յուրաքանչյուր էգին համարում են իրենցը, եթե այն գտնվում է իրենց տարածքում։ Ցատկոտում են օդ բարձրանալով. կենդանին մի պահ կախվում է օդում՝ այդ ժամանակ ծալելով բոլոր ոտքերն ու ետ շպրտելով գլուխը։ Այդ թռիչքների բարձրությունը հասնում է 3 մետրի, իսկ երկարությունը՝ նույնիսկ 10 մետրի։ Փրկվելով հետապնդումից՝ իմպալաները սլանում են՝ բառացիորեն թռչելով բոլոր հանդիպող թփերի միջոցով։ Փախչելով գիշատիչներից՝ իմպալաները կարող են զարգացնել բարձր արագություններ և ցատկել մինչև 9 մետր։ Այնուամենայնիվ, նրանք ավելի շատ նախընտրում են ապաստան գտնել, քան հույսը դնել իրենց արագության վրա։
Սնունդ
Սնվում են թփերի տերևներով, թփուտների ընձյուղներով և բողբոջներով, բայց հաճախ ուտում են նաև խոտաբույսեր։ Նրանք ունեն ամեն օր ջուր խմելու անհրաժեշտություն և երբեք չեն հեռանում աղբյուրների մոտից։ Սնվում են, ինչպես շատ այլ այծքաղներ՝ առավոտյան և երեկոյան, իսկ օրվա տաք ժամերն անց են կացնում թփերի ստվերում կամ ակացիայի հովանու տակ հանգստանալով և որոճելով։
Ենթատեսակներ
Իմպլատա տեսակն ունի 6 ենթատեսակ ։
Էլիզաբեթ ֆոն Արնիմ
Էլիզաբեթ ֆոն Արնիմ (Elizabeth von Arnim, օրիորդական անուն՝ Mary Annette Beauchamp, Մերի Աննետ Բյուչեմփ, ), ավստրալիացի գրող, ով առաջին ամուսնության շնորհիվ ձեռք բերեց բրիտանական կոմսուհու տիտղոս՝ Ֆոն Արնիմ Շլագենթին, իսկ երկրորդ ամուսնությունից հետո դարձավ կոմսուհի Ռասսել։ Չնայած կյանքի վաղ շրջանում հայտնի էր Մերի անվամբ, իր առաջին գրքի տպագրությունից հետո նախ իր ընթերցողների, ապա ընկերների և ի վերջո ընտանիքի շրջանում առավելապես հայտնի դարձավ էլիզաբեթ անվամբ և այժմ ամբողջ աշխարհում հայտնի է բացառապես Էլիզաբեթ ֆոն Արնիմ անվամբ։ Նա նաև ստեղծագործել է Ալիս Քոլմոնդելի կեղծանունով։
Կենսագրություն
Ծնվել է Ավստրալիայի Նյու Սաութ Ուելս նահանգի Կիրիբիլի ավանում, իր ընտանիքին պատկանող առանձնատանը։ Երբ երեք տարեկան էր, ընտանիքը վերադառնում է Անգլիա, որտեղ էլ նա հասակ է առնում։ Նրա ծնողներն էին՝ հայրը՝ Հենրի Հերոն Բյուչեմփը (1825-1907), որը վաճառական էր և մայրը Էլիզաբեթ Ուեիս Լազետերը(1836-1919)։ Էլիզաբեթն ուներ չորս եղբայր, մեկ քույր և զարմուհի Նոր Զելանդիայից, Քեթլին Բյուչեմփը, որը հետագայում ամուսնանում է Ջոն Միդլտոն Մառիի հետ և ստեղծագործում Քեթրին Մենսֆիլդ գրական անվամբ ։ 1891 թվականին Էլիզաբեթն ամուսնանում է պրուս ազնվական կոմս Հեննինգ Աուգուստ Ֆոն Արնիմ Շլագենթինի հետ, որին հանդիպել էր հոր հետ Իտալիա կատարած շրջագայության ժամանակ։ Նրանք ապրում էին Բեռլինում, իսկ հետագայում տեղափոխվեցին գավառ՝ Նասենհայդ, Պոմերանիա, որտեղ Արնիմները ընտանեկան կալվածք ունեին։ Զույգն ունեցավ հինգ զավակ՝ չորս աղջիկ և մեկ տղա։ Նասենհայդում երեխաների մասնավոր ուսուցիչներից էին Ֆորստերը և Հյուգ Ուոլփոլը ։ 1908 թվականին Էլիզաբեթը մեկնում է Նասենհայդից և վերադառնում Լոնդոն։ Կոմս Ֆոն Արնիմը մահանում է 1910 թվականին և հենց այդ տարեվերջին էլ Էլիզաբեթը տեղափոխվում է Ռանդոն, Շվեյցարիա, որտեղ նա կազմակերպում է Չալեթ Սոլեյլ գրական խմբակը և համախմբում գրչակից և գաղափարակից ընկերների ։ 1910-ից 1913 թվականներին նա վիպասան Հերբերտ Ուելսի սիրուհին էր։ 1916 թվականին ամուսնանում է Ջոն Ֆրանսիս Սթենլի Ռասելի՝ Բերտրան Ռասելի ավագ եղբոր հետ։ Սակայն շուտով ամուսնությունը վերածվում է դառնության և 1919 թվականին դեպի Էլիզաբեթի Միացյալ Նահանգներ կատարած «փախուստից» հետո զույգը բաժանվում է, թեև նրանք երբեք չեն ամուսնալուծվում։ 1920 թվականին նա սիրային կապի մեջ է մտնում Ալեքսանդր Ստյուարտ Ֆրեր Ռիվզի (1892-1984) հետ, որը բրիտանացի հրատարակիչ էր և նրանից գրեթե 30 տարի երիտասարդ․ հետագայում Ռիվզը ամուսնանում է և միակ դստերը կոչում Էլիզաբեթ՝ նրա պատվին ։ Գերմանիայից մեկնելուց հետո նա ժամանակ առ ժամանակ ապրում է Լոնդոնում, Ֆրանսիայում, կամ Շվեյցարիայում ։ 1939 թվականին Երկրորդ Համաշխարհային պատերազմի բռնկվելուց հետո Էլիզաբեթը վերադառնում է Միացյալ Նահանգներ, որտեղ էլ, 1941 թվականի փետրվարի 9-ին, Հարավային Կարոլինա նահանգի Չարլստոն քաղաքի Ռիվրսայդ Ինֆարմերի վայրում մահանում է գրիպից՝ 74 տարեկան հասակում։ Նա դիակիզվում և թաղվում է Մերիլենդի Ֆորտ Լինկոլն գերեզմանատանը, իսկ 1947 թվականին նրա աճյունամոխիրը խառնում են եղբոր՝ Սիդնեյի աճյունամոխրին և վերահուղարկավորում Բակինգեմշիրի Թայլերս Գրին Սբ․ Մարգարեթ եկեղեցու բակում։ Նրա շիրմաքարի վրայի լատիներեն արձանագրությունը՝ «parva sed apta» (փոքր, սակայն խորաթափանց),ակնարկ է նրա կարճ հասակի մասին։
Գրական կարիերա
Էլիզաբեթը հետագայում կանդրադառնար առաջին ամուսնուն որպես «մարդ-ցասում» և ստեղծագործելը կդառնար նրա փախուստը այն բանից, ինչը պարզվեց, որ դարձել էր անհամատեղելի ամուսնություն։ Նրա ամուսինը շարունակ ավելացնում էր իր պարտքերը և ի վերջո բանտ է ընկնում խարդախության համար։ Հենց այդ ժամանակ էր, որ էլիզաբեթը ստեղծում է իր գրական կեղծանունը և սկսում իր ստեղծագործական կարիերան հրատարակության հանձնելով իր կիսաինքնակենսագրականը, որը գրել էր երգիծական ոճով՝ «էլիզաբեթը և իր գերմանական պարտեզը» (1898 թ․)։ Ինքնակենսագրականը, որտեղ մանրամասնորեն նկարագրվում էր գերմանական պարտեզ ստեղծելու և գերմանական բարձր հասարակություն մուտք գործելու համար նրա մղած պայքարը, այնպիսի հաջողություն ունեցավ, որ հենց առաջին տարին վերահրատարակվեց քսան անգամ ։ Սրա շարունակությունը պիտի դառնար նրա «Մեկուսի ամառ» (1899) վիպակը։ Նրա հետագա գործերը ևս, ինչպիսիք են «Բարերարուհին» (1902 թ․), «Վերա» (1921 թ․) և «Սեր» (1925 թ․), նույնպես կիսաինքնակենսագրական էին։ Սրանց պիտի հաջորդեին գավառական Գերմանիայի կյանքի սրամիտ վերլուծություններ և տղամարդկանց գերիշխանության վերաբերյալ ընդվզում պարունակող նրա ստեղծագործությունները, ներառյալ «Իշխանուհի Պրիսիլայի երկու շաբաթը» (1905 թ․) և «Օրիորդ Շմիդտը և պարոն Անսթրութերը» (1907 թ․)։ Իր առաջին քսան գրքերը նա ստորագրում էր որպես՝ «Էլիզաբեթ, «Էլիզաբեթը և իր գերմանական պարտեզը» գրքի հեղինակ», իսկ հետագայում պարզապես՝ «էլիզաբեթ»։ Չնայած նա երբեք ավանդական ինքնակենսագրություն չի գրել, նրա 1936 թվականին գրած «Իմ կյանքի բոլոր շները» վիպակը, որն անդրադարձ է նրա սիրելի կենդանիների նկատմամբ տածած սիրուն, նաև պարունակում է բազմաթիվ ակնարկներ «փայլուն» հասարակության մասին, որի մի մասն էր նաև ինքը ։